
Par nekustamā īpašuma Lūznavas pagastā, Rēzeknes novadā atsavināšanu valsts aizsardzības vajadzībām.
1. pants.  
· Atsavināt valsts aizsardzības vajadzībām - Lūznavas militārās bāzes attīstībai - nekustamo īpašumu (nekustamā īpašuma kadastra Nr. 7868 900 0132, reģistrēts Rēzeknes tiesas Lūznavas pagasta zemesgrāmatas nodalījumā Nr. 245-20) – dzīvokli Nr. 20 (telpu grupas kadastra apzīmējums 7868 002 0112 002 020) un tam piekrītošās kopīpašuma 3740/157430 domājamās daļas no būves (būves kadastra apzīmējums 7868 002 0112 002) – Jaunatnes ielā 4–20, Lūznavā, Lūznavas pagastā, Rēzeknes novadā.
2. pants. 
· Šā likuma 1.pantā minētais nekustamais īpašums atsavināms Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā.
·  
3. pants. 
· Aizsardzības ministrija šā likuma 1.pantā minēto nekustamo īpašumu normatīvajos aktos noteiktajā kārtībā ieraksta zemesgrāmatā uz valsts vārda Aizsardzības ministrijas personā.
Likums stājas spēkā nākamajā dienā pēc tā izsludināšanas.

